CELEX: 62013TN0555
Language: el
Date: 2013-10-21 00:00:00
Title: Υπόθεση T-555/13: Προσφυγή της 21ης Οκτωβρίου 2013 — MHCS κατά ΓΕΕΑ — Compañía Vinícola del Norte de España (ICE IMPERIAL)

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 377/18
            
         Προσφυγή της 21ης Οκτωβρίου 2013 — MHCS κατά ΓΕΕΑ — Compañía Vinícola del Norte de España (ICE IMPERIAL)
   (Υπόθεση T-555/13)
   2013/C 377/41
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: MHCS (Epernay, Γαλλία) (εκπρόσωποι: P. Boutron, N. Moya Fernández και L. É. Balleydier, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Compañía Vinícola del Norte de España, SA (La Guardia, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Αυγούστου 2013 στην υπόθεση R 2588/2011-2·
            
         
               —
            
            
               να κάνει δεκτή την αίτηση καταχωρίσεως κοινοτικού σήματος υπ’ αριθ. 8 837 379 για το λεκτικό σήμα «ICE IMPERIAL», για προϊόντα της κλάσεως 33·
            
         
               —
            
            
               να καταδικάσει το καθού και την παρεμβαίνουσα στα δικαστικά έξοδα τόσο της παρούσας δίκης όσο και της διαδικασίας ενώπιον του ΓΕΕΑ.
            
         
      Λόγοι και κύρια επιχειρήματα
   
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ICE IMPERIAL» για προϊόντα και υπηρεσίες των κλάσεων 32, 33 και 43 — Αίτηση καταχωρίσεως κοινοτικού σήματος υπ’ αριθ. 8 837 379
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ’ αριθ. 237 875 κοινοτικό εικονιστικό σήμα για «όλα τα είδη οίνου με εξαίρεση τον αφρώδη οίνο και το sherry» στην κλάση 33· το καταχωρισμένο υπ’ αριθ. 95 020 ισπανικό εικονιστικό σήμα για «όλα τα είδη οίνου με εξαίρεση τον αφρώδη οίνο και το κρασί sherry» στην κλάση 33· το καταχωρισμένο υπ’ αριθ. 95 020 ισπανικό λεκτικό σήμα «IMPERIAL» για «οίνους» στην κλάση 33
   
      Απόφαση του τμήματος ανακοπών: Έκανε δεκτή την ανακοπή για όλα τα επίμαχα προϊόντα
   
      Απόφαση του τμήματος προσφυγών: Απέρριψε την προσφυγή
   
      Προβαλλόμενοι λόγοι: Παράβαση του άρθρου 42, παράγραφοι 2 και 3, του κανονισμού για το κοινοτικό σήμα και του κανόνα 22, παράγραφος 3, του κανονισμού (ΕΚ) 2868/95 της Επιτροπής, της 13ης Δεκεμβρίου 1995.